pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายอาคม เติมพิทยาไพสิฐ รัฐมนตรีว่าการกระทรวงคมนาคม เป็นประธานพิธีมอบใบรับรองผู้ดำเนินการเดินอากาศใหม่ (AOC Re - certification)
วันศุกร์ที่ 16 มิถุนายน 2560
นายอาคม เติมพิทยาไพสิฐ รัฐมนตรีว่าการกระทรวงคมนาคม เป็นประธานพิธีมอบใบรับรองผู้ดําเนินการเดินอากาศใหม่ (AOC Re - certification)
นายอาคม เติมพิทยาไพสิฐ รัฐมนตรีว่าการกระทรวงคมนาคม เป็นประธานพิธีมอบใบรับรองผู้ดําเนินการเดินอากาศใหม่ (AOC Re - certification) เมื่อวันที่ 12 มิถุนายน 2560 ณ อาคารสโมสรและหอประชุมกระทรวงคมนาคม
โดย นายจุฬา สุขมานพ ผู้อํานวยการสํานักงานการบินพลเรือนแห่งประเทศไทย เป็นผู้มอบให้แก่ นายปิยะ ยอดมณี ประธานเจ้าหน้าที่บริหารบริษัท สายการบินนกสกู๊ต จํากัด และนายนัตดา บุรณศิริ ประธานเจ้าหน้าที่บริหารบริษัท ไทยแอร์เอเชีย เอ็กซ์ จํากัด โดยมี นายอารักษ์ โพธิทัต เลขานุการรัฐมนตรีว่าการกระทรวงคมนาคม ผู้บริหารบริษัท สายการบินนกสกู๊ต จํากัด บริษัท ไทยแอร์เอเชีย เอ็กซ์ จํากัด และสื่อมวลชน เข้าร่วมพิธีดังกล่าว
นายอาคม เติมพิทยาไพสิฐ กล่าวว่า สายการบินไทยแอร์เอเชีย เอ็กซ์ และสายการบินนกสกู๊ต เป็นสายการบินที่ผ่านกระบวนการตรวจสอบจากสํานักงานการบินพลเรือนแห่งประเทศไทย (กพท.) ซึ่งแสดงให้เห็นถึงความพยายามในการทํางานร่วมกันระหว่างกระทรวงคมนาคม กพท. และผู้ประกอบการสายการบิน ที่ผ่านมาผู้ประกอบการสายการบินได้ให้ความร่วมมืออย่างดี ทําให้ผ่านกระบวนการตรวจสอบอย่างเข้มงวดทั้ง 5 ขั้นตอน ตามมาตรฐานขององค์การการบินพลเรือนระหว่างประเทศ (ICAO) ซึ่ง กพท. ได้ดําเนินการตรวจสอบเพื่อออกใบรับรองฯ ร่วมกับผู้เชี่ยวชาญจาก CAA International Limited (CAAi) ตั้งแต่วันที่ 12 กันยายน 2559 นอกจากนี้ ถือเป็นความสําเร็จอีกขั้นหนึ่งของประเทศไทย เนื่องจากทั้งสองสายการบิน เป็นสายการบินที่ให้บริการเฉพาะเที่ยวบินระหว่างประเทศ ซึ่งมีผู้โดยสารชาวไทยและต่างประเทศเป็นจํานวนมาก
นายจุฬา สุขมานพ กล่าวเพิ่มเติมว่า กพท. ได้ดําเนินการแก้ไขข้อบกพร่องที่มีนัยสําคัญต่อความปลอดภัย (SSC) จํานวน 33 ข้อ ขณะนี้มีความก้าวหน้าคิดเป็นร้อยละ 88 และจะเชิญ ICAO มาตรวจสอบ ICVM (ICAO Coordinated Validation Mission) ภายในปลายเดือนมิถุนายน 2560 ทั้งนี้ คาดว่าจะมีสายการบินที่ได้รับ AOC ได้แก่ นกแอร์ ไทยสมายล์ ไทยไลอ้อนแอร์ และจะมีสายการบินได้รับ AOC ภายในวันที่ 1 กันยายน 2560 ประมาณ 12 - 14 สายการบิน
รัฐบาลไทย-ข่าวทำเนียบรัฐบาล-นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานนำพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัส COVID-19 ณ วัดสุทัศนเทพวรารามราชวรมหาวิหาร [กระทรวงวัฒนธรรม]
วันพฤหัสบดีที่ 23 เมษายน 2563
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานนําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัส COVID-19 ณ วัดสุทัศนเทพวรารามราชวรมหาวิหาร [กระทรวงวัฒนธรรม]
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานนําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัส COVID-19 ณ วัดสุทัศนเทพวรารามราชวรมหาวิหาร
วันที่ ๒๓ เมษายน ๒๕๖๓ เวลา ๐๙.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม กราบสักการะพระวิสุทธาธิบดี (เชิด จิตฺตคุตฺโต) เจ้าอาวาสวัดสุทัศนเทพวรารามราชวรมหาวิหาร พร้อมทั้งเป็นประธานนําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโคโรนา ๒๐๑๙ (COVID-19) ประจําปีงบประมาณ ๒๕๖๓ เฉลิมพระเกียรติ โดยจัดตั้งโรงทานตามพระบัญชาสมเด็จพระสังฆราช แจกจ่ายอาหารให้กับประชาชนที่ได้รับผลกระทบจากปัญหาดังกล่าวจนไม่สามารถประกอบอาชีพได้ นํากลับไปรับประทานที่บ้านรวมทั้งมอบถุงยังชีพ เครื่องอุปโภค-บริโภค ให้แก่ผู้แทนครอบครัวที่ได้รับความเดือดร้อนจากผลกระทบการแพร่ระบาดของโรคติดเชื้อไวรัสโคโรนา ๒๐๑๙ (COVID-19) ณ วัดสุทัศนเทพวรารามราชวรมหาวิหาร เขตพระนคร กรุงเทพฯ โดยมี นางยุพา ทวีวัฒนะกิจบวร รองปลัดกระทรวงวัฒนธรรม นายสัมฤทธิ์ พงษ์วิรัตน์ ที่ปรึกษารัฐมนตรีว่าการกระทรวงวัฒนธรรม ผู้บริหารกระทรวงวัฒนธรรม และภาคีเครือข่ายด้านวัฒนธรรม เข้าร่วม
รัฐบาลไทย-ข่าวทำเนียบรัฐบาล-โฆษกสธ.เตือนเล่นมือถือก่อนนอนเสี่ยงต่อสุขภาพ
วันพุธที่ 18 เมษายน 2561
โฆษกสธ.เตือนเล่นมือถือก่อนนอนเสี่ยงต่อสุขภาพ
โฆษกกระทรวงสาธารณสุข เตือนเล่นมือถือก่อนนอนทําให้นอนไม่หลับ พักผ่อนไม่เพียงพอ เสี่ยงเกิดโรคเบาหวาน ความดันโลหิตสูง แนะงดใช้มือถือก่อนเข้านอนอย่างน้อย 1 ชั่วโมง
วันนี้ (18เมษายน2561)แพทย์หญิงพรรณพิมล วิปุลากร รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่าการเล่นโทรศัพท์ก่อนนอน กลายเป็นกิจกรรมที่หลายคนชอบทํา ทั้งนี้ หน้าจอโทรศัพท์มีแสงสีฟ้า หรือblue lightที่ส่งผลกระทบในการผลิตสารเมลาโทนิน (Melatonin)ซึ่งเป็นสารที่ควบคุมการหลับและการตื่นดังนั้นการเล่นโทรศัพท์ก่อนนอนมากกว่า 2 ชั่วโมงจะส่งผลให้เกิดการนอนไม่หลับ หรือหลับไม่สนิทได้ เนื่องจากการได้รับแสงสีฟ้าในเวลากลางคืนจะทําให้สมองคิดว่าตอนนี้เป็นเวลากลางวัน ทําให้นอนหลับพักผ่อนไม่เพียงพอ นอกจากนี้ยังส่งผลกระทบต่อสายตาอีกด้วย
แพทย์หญิงพรรณพิมลกล่าวต่อว่าสิ่งที่อาจตามมาหลังจากนอนไม่หลับหรือพักผ่อนไม่เพียงพอ คือ ร่างกายอ่อนล้าในตอนกลางวัน ระบบความจํามีปัญหา ทําให้เรียนหรือทํางานขาดประสิทธิภาพ และเสี่ยงต่อการเกิดอุบัติเหตุอันเป็นอันตรายต่อชีวิตและทรัพย์สินของตนเองและผู้อื่นด้วย เช่น การวูบหลับในขณะใช้รถใช้ถนน หรือใช้เครื่องจักรนอกจากนี้ยังทําให้ระบบเผาผลาญของร่างกายทํางานไม่เต็มที่ อาจเกิดโรคเบาหวาน โรคหัวใจ ความดันโลหิตสูง หรือเกิดภาวะอ้วนตามมารวมถึงเสี่ยงในการใช้สารเสพติดหรือแอลกอฮอล์เพื่อช่วยในการนอนหลับอีกด้วย
ดังนั้นเพื่อสุขภาพที่ดีควรงดเล่นมือถือก่อนเข้านอนอย่างน้อย1ชั่วโมง เพื่อให้ร่างกายได้ปรับการทํางานของดวงตาเข้าสู่การพักผ่อน หากมีความจําเป็นที่จะต้องใช้งานมือถือควรใช้อุปกรณ์ที่สามารถป้องกันแสงสีฟ้า เช่น แผ่นกรองแสงถนอมสายตาจากแสงสีฟ้า หรือแอพพลิเคชั่นNight Shiftที่ช่วยตัดแสงสีฟ้า เป็นต้นเพื่อถนอมสายตาและทําให้นอนหลับได้ดีขึ้นแพทย์หญิงพรรณพิมล กล่าว
******************************18เมษายน 2561
รัฐบาลไทย-ข่าวทำเนียบรัฐบาล-ไทย-ปากีสถานเร่งรัดการเจรจาความตกลงการค้าเสรี(FTA)  ไทย-ปากีสถาน มั่นใจบรรลุมูลค่าการค้า  2 พันล้านดอลลาร์สหรัฐฯ ตามเป้าหมาย
วันพฤหัสบดีที่ 8 กุมภาพันธ์ 2561
ไทย-ปากีสถานเร่งรัดการเจรจาความตกลงการค้าเสรี(FTA)  ไทย-ปากีสถาน มั่นใจบรรลุมูลค่าการค้า  2 พันล้านดอลลาร์สหรัฐฯ ตามเป้าหมาย
ไทย-ปากีสถานเร่งรัดการเจรจาความตกลงการค้าเสรี(FTA)  ไทย-ปากีสถาน มั่นใจบรรลุมูลค่าการค้า  2 พันล้านดอลลาร์สหรัฐฯ ตามเป้าหมาย
วันนี้ (8 ก.พ. 61) เวลา 13.30 น. นายอะศิม อิฟติคัร อะห์มัด (H.E. Mr. Asim Iftikhar Ahmad) เอกอัครราชทูตสาธารณรัฐอิสลามปากีสถานประจําประเทศไทย เข้าเยี่ยมคารวะ พลเอกฉัตรชัย สาริกัลยะ รองนายกรัฐมนตรี ในโอกาสเข้ารับตําแหน่งใหม่ ณ ห้องนารี 2 ตึกนารีสโมสร ทําเนียบรัฐบาล สรุปสาระสําคัญ ดังนี้
รองนายกรัฐมนตรีกล่าวขอบคุณรัฐบาลปากีสถานได้มอบหมายให้นายอะเวส อะห์มัด คาน เสการี รัฐมนตรีว่าการกระทรวงพลังงานปากีสถาน เป็นผู้แทนพิเศษร่วมงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร สะท้อนถึงความสัมพันธ์อันดีและความสัมพันธ์ใกล้ชิดระหว่างสองประเทศ ทั้งนี้ เอกอัครราชทูตสาธารณรัฐอิสลามปากีสถานประจําประเทศไทย กล่าวว่า ไทยและปากีสถานเป็นประเทศกําลังพัฒนา ซึ่งทั้งสองฝ่ายสามารถเรียนรู้และแลกเปลี่ยนประสบการณ์การพัฒนาในด้านต่างๆ ระหว่างกันทั้งด้านการศึกษา การเกษตรกรรม การสาธารณสุข เทคโนโลยี นวัตกรรม และวัฒนธรรม เป็นต้น นอกจากนี้ ไทยและปากีสถานยังมีความสัมพันธ์ด้านการทหารและความมั่นคง ทั้งในระดับทวิภาคีและองค์การระหว่างประเทศ อาทิ สหประชาชาติและการประชุมอาเซียนว่าด้วยความร่วมมือด้านการเมืองและความมั่นคงในภูมิภาคเอเชียและแปซิฟิก (ARF)
รองนายกรัฐมนตรี ยังกล่าวชื่นชมความสัมพันธ์ด้านเศรษฐกิจว่า ทั้งไทยและปากีสถานมุ่งมั่นที่จะพัฒนาสู่การเป็นหุ้นส่วนทางเศรษฐกิจ ผ่านการส่งเสริมความร่วมมือด้านการค้า การลงทุน และการเร่งรัดการเจรจา เพื่อบรรลุการเจรจาความตกลงการค้าเสรี(FTA) ไทย-ปากีสถาน โดยทั้งสองฝ่ายเชื่อมั่นว่า จะสามารถบรรลุมูลค่าการค้า 2 พันล้านดอลลาร์สหรัฐฯ ที่ได้ตั้งเป้าหมายไว้ รองนายกรัฐมนตรียังได้กล่าวเชิญชวนให้ชาวปากีสถานเดินทางมาท่องเที่ยวในไทย นอกจากประเทศไทยจะมีสถานที่ท่องเที่ยวธรรมชาติที่สวยงามแล้ว ไทยยังมีความพร้อมในการเป็นศูนย์กลางด้านการแพทย์ของภูมิภาค ตามยุทธศาสตร์ของรัฐบาลในการพัฒนาไทยเป็นศูนย์กลางสุขภาพนานาชาติ (Medical Hub) ขณะเดียวกัน เอกอัครราชทูตสาธารณรัฐอิสลามปากีสถานประจําประเทศไทย ก็พร้อมจะร่วมมือกับหน่วยงานของไทยเพื่อสร้างการรับรู้เกี่ยวกับมรดกทางอารยธรรมพุทธศาสนา และประชาสัมพันธ์ให้ชาวไทยเดินทางไปท่องเที่ยวสถานที่ที่เป็นมรดกด้านพุทธศาสนาในปากีสถานด้วย
ในช่วงท้าย เอกอัครราชทูตสาธารณรัฐอิสลามปากีสถานประจําประเทศไทย กล่าวชื่นชมแนวทางการแก้ปัญหาเพื่อยุติความรุนแรงใน 3 จังหวัดชายแดนใต้ โดยใช้สันติวิธีของไทย เพื่อให้เกิดความสงบสุขภายในพื้นที่ ซึ่งรองนายกรัฐมนตรีกล่าวขอบคุณปากีสถานที่ให้การสนับสนุนไทยในเวทีองค์การความร่วมมืออิสลาม(OIC) มาโดยตลอด พร้อมย้ําว่า รัฐบาลไทยให้ความสําคัญในการส่งเสริม ความสมัครสมานระหว่างผู้นับถือศาสนาต่างๆ ซึ่งทุกศาสนามีสิทธิเสมอภาคภายใต้กฎหมายและหลักการปฏิบัติของสังคมอย่างเท่าเทียม
รัฐบาลไทย-ข่าวทำเนียบรัฐบาล-“อภิรดี”กระชับความสัมพันธ์เศรษฐกิจไทย-เยอรมนี
วันพุธที่ 5 เมษายน 2560
“อภิรดี”กระชับความสัมพันธ์เศรษฐกิจไทย-เยอรมนี
นางอภิรดี ตันตราภรณ์เปิดเผยว่า ในช่วงการเดินทางเยือนสหพันธรัฐเยอรมนี ระหว่างวันที่ 28 มีนาคม -1 เมษายน 2560 ได้มีโอกาสหารือกับรัฐมนตรีช่วยว่าการกระทรวงเศรษฐกิจและพลังงานเยอรมนี (นายมาเทียส มัคนิก)
ณ กระทรวงเศรษฐกิจและพลังงานเยอรมนี ซึ่งเยอรมนีเป็นประเทศคู่ค้าสําคัญอันดับหนึ่งของไทยในสหภาพยุโรป มีความสัมพันธ์อันดีและยาวนานในทุกมิติทั้งด้านเศรษฐกิจ การเมือง การศึกษาและสังคม โดยทั้งสองฝ่ายเห็นพ้องกัน ที่จะสร้างความเป็นหุ้นส่วนยุทธศาสตร์ทางเศรษฐกิจในสาขาที่เป็นจุดแข็งของทั้งสองประเทศ
ในโอกาสนี้ รัฐมนตรีว่าการกระทรวงพาณิชย์ได้เชิญชวนให้นักธุรกิจเยอรมนีมาลงทุนในระเบียงเศรษฐกิจพิเศษภาคตะวันออก (Eastern Economic Corridor:EEC) ที่ไทยมุ่งสร้างให้เป็นศูนย์กลางเศรษฐกิจที่ทันสมัยของอาเซียน โดยไทยมีแผนการลงทุนโครงสร้างพื้นฐาน อาทิ ทางถนน ทางราง ทางเรือ และทางอากาศ แผนการพัฒนาแหล่งท่องเที่ยว และแผนการพัฒนาเมืองใหม่ พร้อมทั้ง มีมาตรการดึงดูดการลงทุนที่รัฐบาลพร้อมให้สิทธิพิเศษส่งเสริมการลงทุนที่เน้นนวัตกรรมและเทคโนโลยีขั้นสูง โดยเฉพาะในสาขาที่เยอรมนีมีความเชี่ยวชาญในอุตสาหกรรมที่เน้นการวิจัยและพัฒนา อาทิ นวัตกรรมด้านการเกษตร เทคโนโลยีชีวภาพ โครงสร้างพื้นฐาน และพลังงานทดแทน ซึ่งเป็นอุตสาหกรรมเป้าหมายของไทยที่จะพัฒนา พร้อมทั้ง เน้นย้ําจุดแข็งของไทยที่เป็นจุดยุทธศาสตร์ใจกลางภูมิภาคอาเซียน และเป็นประตูไปสู่ประเทศในอาเซียนและเอเชีย ซึ่งเยอรมนีสามารถใช้ไทยเป็นฐานการผลิตสินค้าเป็นแหล่งวัตถุดิบ และแรงงาน ขณะที่รัฐมนตรีช่วยว่าการกระทรวงเศรษฐกิจและพลังงานก็เห็นว่าไทยเป็นประเทศที่มีศักยภาพทางเศรษฐกิจ และเป็นจุดหมายแรกของนักลงทุนเยอรมัน พร้อมทั้งย้ําว่ารัฐบาลเยอรมนีให้การสนับสนุนภาคเอกชนของเยอรมนี อย่างเต็มที่ในการพิจารณาขยายการลงทุนในไทยในสาขาที่เยอรมนีมีความชํานาญ อาทิ ยานยนต์ อิเล็กทรอนิกส์ และโครงสร้างพื้นฐาน
ในปีที่ผ่านมา (ปี 2559) ไทยและเยอรมนีมีมูลค่าการค้าระหว่างกันประมาณ 365,600 ล้านบาท โดยไทยส่งออกประมาณ 157,500 ล้านบาท นําเข้าประมาณ 208,100 ล้านบาท ไทยขาดดุลการค้าเยอรมนีประมาณ 50,500 ล้านบาท สินค้าส่งออกสําคัญของไทยได้แก่ เครื่องคอมพิวเตอร์ อัญมณีและเครื่องประดับ แผงวงจรไฟฟ้า รถยนต์ ผลิตภัณฑ์ยาง เครื่องรับวิทยุโทรทัศน์ สินค้าที่ไทยนําเข้าจากเยอรมนีได้แก่ เครื่องจักรกล เคมีภัณฑ์ ผลิตภัณฑ์เวชกรรมและเภสัชกรรม เครื่องจักรไฟฟ้า ส่วนประกอบและอุปกรณ์ยานยนต์ ด้านการลงทุน ปัจจุบันเยอรมนีลงทุนในไทยมากเป็นอันดับ 3 ในกลุ่มประเทศสมาชิกสหภาพยุโรป (รองจากลักเซมเบิร์ก และเนเธอร์แลนด์)“เยอรมนีเป็นผู้ผลิตยานยนต์รายใหญ่และทันสมัยของโลก หากพิจารณาใช้ไทยเป็นศูนย์กลางในการผลิตยานยนต์ของอาเซียน รวมทั้งการผลิตรถยนต์ไฟฟ้าเต็มรูปแบบในระเบียงเศรษฐกิจพิเศษภาคตะวันออกของไทย จะส่งผลให้ไทยเป็นฐานการผลิตยานยนต์ของภูมิภาคเอเซียสามารถส่งออกไปจีนและตลาดโลกต่อไป” นางอภิรดี กล่าว
รัฐบาลไทย-ข่าวทำเนียบรัฐบาล-กอช. จัดส่งใบแจ้งยอดเงินออมปี 60 แล้ว พร้อมแจ้งเปลี่ยนเบอร์โทรสายด่วนเงินออม หมายเลขใหม่ 02-049-9000
วันจันทร์ที่ 19 กุมภาพันธ์ 2561
กอช. จัดส่งใบแจ้งยอดเงินออมปี 60 แล้ว พร้อมแจ้งเปลี่ยนเบอร์โทรสายด่วนเงินออม หมายเลขใหม่ 02-049-9000
กอช. เริ่มจัดส่งใบแจ้งยอดเงินออม ประจําปี 2560 ให้สมาชิกทั่วประเทศ ใช้เป็นหลักฐานแสดงการเป็นสมาชิก กอช. รวมทั้งรู้ยอดรวมเงินออมจนถึงปี 2560  และใช้เป็นหลักฐานยื่นขอลดหย่อนภาษี
กองทุนการออมแห่งชาติ หรือ กอช. เริ่มจัดส่งใบแจ้งยอดเงินออม ประจําปี 2560 ให้สมาชิกทั่วประเทศ ใช้เป็นหลักฐานแสดงการเป็นสมาชิก กอช. รวมทั้งรู้ยอดรวมเงินออมจนถึงปี 2560 และใช้เป็นหลักฐานยื่นขอลดหย่อนภาษี อย่างไรก็ตาม กอช. มีการเปลี่ยนแปลงหมายเลขโทรศัพท์ สมาชิกที่ต้องการติดต่อ กอช. และผู้สนใจ สามารถโทรสายด่วนเงินออมได้ที่หมายเลขใหม่ 02-049-9000
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. จัดส่งใบแจ้งยอดเงินสมาชิก (Statement) ประจําปี 2560 ให้สมาชิกกว่า 531,000 คนทั่วประเทศทางไปรษณีย์ ตามที่อยู่ที่สมาชิกได้แจ้งไว้ ซึ่งใบแจ้งยอดนับเป็นเอกสารแสดงว่าผู้ได้รับนั้น เป็นสมาชิก กอช. รับสิทธิรัฐสมทบเงินออมเพื่อบํานาญ พร้อมแจ้งรายละเอียดยอดเงินสะสมของสมาชิก ยอดเงินที่รัฐสมทบ และผลประโยชน์จากการลงทุน จนถึง ณ ปี 2560 โดยการส่งใบแจ้งยอดเป็นรายปี เพื่อให้สมาชิกได้รับข้อมูลของบัญชีที่ครบถ้วนตลอดทั้งปี เป็นข้อมูลที่มีประสิทธิภาพสําหรับสมาชิกประกอบการวางแผนออมกับ กอช. ให้ได้รับประโยชน์สูงสุด เพราะการออมกับ กอช. นับเป็นการลงทุนระยะยาว โดยมีรัฐสมทบเงินออม เพื่อมีโอกาสรับเงินบํานาญตลอดชีพ
สําหรับใบแจ้งยอดยังสามารถใช้เป็นเอกสารหลักฐานในการคํานวณและยื่นเสียภาษีเงินได้บุคคลธรรมดา ภ.ง.ด.90 หรือ ภ.ง.ด.91 ซึ่งสมาชิก กอช. สามารถขอยกเว้นภาษีเงินได้บุคคลธรรมดาตามที่สมาชิกส่งเงินสะสมเข้า กอช. เฉพาะภายในปี 2560 ได้เต็มจํานวน สูงสุดไม่เกิน 13,200 บาท หากสมาชิกต้องการข้อมูลเพิ่มเติมสามารถติดต่อสอบถามได้ที่ กอช. สายด่วนเงินออม
ซึ่ง กอช. ได้เปลี่ยนหมายเลขโทรศัพท์ส่วนกลาง “สายด่วนเงินออม” เป็นหมายเลขใหม่ โทร 02-049-9000 โทรสาร 02-049-9001 โดยสมาชิกหรือผู้ต้องการติดต่อ กอช. สามารถติดต่อได้ที่หมายเลขโทรศัพท์ใหม่ดังกล่าว ในวันและเวลาทําการตามเดิม ตั้งแต่วันจันทร์-วันศุกร์ เวลา 08.30-17.30 น.
ตรวจสอบสิทธิรัฐสมทบเงินออมเพื่อบํานาญได้ที่ เว็บไซต์ กอช. www.nsf.or.th หรือสอบถามข้อมูลเพิ่มเติมได้ที่ Facebook : กองทุนการออมแห่งชาติ-กอช. / Line: @nsf.th และสมัครเป็นสมาชิก กอช. รับสิทธิ์รัฐสมทบเงินออมเพื่อบํานาญ เพียงนําบัตรประจําตัวประชาชนไปติดต่อสมัครได้ที่ ธนาคารกรุงไทย ธนาคารออมสิน ธ.ก.ส. ธอส. ทุกสาขา สํานักงานคลังจังหวัดทุกแห่ง สถาบันการเงินชุมชนที่เข้าร่วม และเครือข่ายรับสมัครสมาชิก กอช. ทั่วประเทศ ..... กอช. คุณออม รัฐช่วยออม คุณได้บํานาญ .....
รัฐบาลไทย-ข่าวทำเนียบรัฐบาล-รมว.ศธ.มอบประกาศนียบัตรแก่นักศึกษาอาชีวศึกษาที่ได้รับรางวัลการแข่งขันทักษะระดับนานาชาติ
วันพุธที่ 25 ตุลาคม 2560
รมว.ศธ.มอบประกาศนียบัตรแก่นักศึกษาอาชีวศึกษาที่ได้รับรางวัลการแข่งขันทักษะระดับนานาชาติ
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ มอบประกาศนียบัตรแก่นักศึกษาอาชีวศึกษาที่ได้รับรางวัลจากการแข่งขันทักษะระดับนานาชาติ และโล่ขอบคุณแก่ผู้อํานวยการสถานศึกษา ครูผู้ฝึกสอน และสถานประกอบการที่ให้การสนับสนุนการเข้าร่วมแข่งขัน
นพ.ธีระเกียรติ เจริญเศรษฐศิลป์กล่าวว่าทักษะงานเชื่อมบางอย่างหุ่นยนต์ก็ยังไม่สามารถทําแทนมนุษย์ได้ เพราะการเชื่อมที่ดีต้องไร้รอยต่อ อีกทั้งการที่จะมีทักษะฝีมือการเชื่อมขนาดนี้ไม่ใช่เรื่องง่าย จึงขอชื่นชมและให้กําลังใจกับนักเรียนนักศึกษาอาชีวศึกษาที่ได้รับรางวัลทุกคน และขอให้พัฒนาทักษะของตนเองให้มีความสามารถด้านการสื่อสาร พูดจาฉะฉาน และขอขอบคุณทุกท่านที่มีส่วนร่วมกับความสําเร็จที่ได้รับรางวัลในครั้งนี้
ทั้งนี้ จะเชิญผู้ที่ได้รับรางวัลเข้าร่วมงานนิทรรศการแสดงผลงาน E to E (Education to Employment) ก่อนการประชุมคณะรัฐมนตรีในโอกาสต่อไปด้วย
สําหรับรางวัลการแข่งขันทักษะระดับนานาชาติ ประกอบด้วย
1) การแข่งขันฮอนด้าประหยัดเชื้อเพลิงระดับชาติ ครั้งที่ 37 ณ ประเทศญี่ปุ่น
- รางวัลชนะเลิศ : ทีม“Genuine 2” ประเภท New Challenge จากวิทยาลัยเทคนิคสกลนคร ประกอบด้วย นายวีระชัย แสนอุบล, นายยุทธนา ไชยสงค์, นายณัฐพงศ์ สิงหกุล และนายธีรภัทธ์ ประสมทรัพย์
2) การแข่งขันทักษะงานเชื่อมเยาวชนนานาชาติ (Zeitplan Yung Welding Competition 2017) “WELDCUP 2017” ณ สหพันธ์สาธารณรัฐเยอรมนี
- รางวัลเหรียญทอง งานเชื่อมไฟฟ้า : นายศรัณต์พงษ์ ติสสานนท์ วิทยาลัยเทคนิคสิชล
- รางวัลเหรียญทอง งานเชื่อมแม็ก : นายธนัช พัฒนพูนผล นักศึกษา วิทยาลัยเทคนิคน่าน
- รางวัลเหรียญทอง งานเชื่อมทิก : นายอุเทน ผัดอ่อนอ้าย วิทยาลัยเทคนิคตาก
- รางวัลเหรียญเงิน งานเชื่อมแก๊ส : นายธนัตถ์ อินเลี้ยง วิทยาลัยเทคนิคพิษณุโลก
รัฐบาลไทย-ข่าวทำเนียบรัฐบาล-กรมการขนส่งทางบก ร่วมกับ บริษัท กสท โทรคมนาคม จำกัด (มหาชน) เพิ่มบริการเครือข่ายส่งสัญญาณคุณภาพสูง ยกระดับการบริหารจัดการรถ และสนับสนุนการใช้ GPS Tracking
วันจันทร์ที่ 24 กรกฎาคม 2560
กรมการขนส่งทางบก ร่วมกับ บริษัท กสท โทรคมนาคม จํากัด (มหาชน) เพิ่มบริการเครือข่ายส่งสัญญาณคุณภาพสูง ยกระดับการบริหารจัดการรถ และสนับสนุนการใช้ GPS Tracking
นายสนิท พรหมวงษ์ อธิบดีกรมการขนส่งทางบก กล่าวว่า กรมการขนส่งทางบก ร่วมกับ บริษัท กสท โทรคมนาคม จํากัด (มหาชน) (CAT) ลงนามบันทึกข้อตกลงความร่วมมือเพื่อการพัฒนาระบบสารสนเทศและการสื่อสารเพื่อตอบสนองนโยบายการพัฒนาเศรษฐกิจดิจิทัลของกรมการขนส่งทางบก
เมื่อวันที่ 20 กรกฎาคม 2560 ณ ห้องแกรนด์บอลรูม 2 โรงแรมรามาการ์เด้นส์ กรุงเทพฯ เพื่อขับเคลื่อนนโยบายด้านความปลอดภัยทางถนนของประเทศ โดยเพิ่มทางเลือกบริการเครือข่ายส่งสัญญาณที่ได้มาตรฐานให้กับผู้ประกอบการ ทําให้การทํางานของระบบ GPS Tracking ในรถโดยสารและรถบรรทุกมีประสิทธิภาพสูงสุด ตามโครงการ “มั่นใจทั่วไทย รถใช้ GPS” เพื่อแก้ไขปัญหาการเกิดอุบัติเหตุทางถนน โดยกําหนดเป้าหมายให้มีระบบการควบคุม กํากับ และติดตามพฤติกรรมการใช้รถใช้ถนน ผ่านศูนย์บริหารจัดการเดินรถระบบ GPS ในส่วนกลางและภูมิภาคทั่วประเทศ ซึ่งผู้ประกอบการต้องติดตั้งระบบ GPS Tracking เชื่อมโยงและส่งข้อมูลแบบเรียลไทม์อย่างมีประสิทธิภาพและความเสถียรสูง โดย ขบ. ได้ร่วมมือกับ CAT เพื่อพัฒนาระบบสารสนเทศและรูปแบบการทํางานที่ตอบสนองและรองรับการทํางานของระบบ GPS Tracking เช่น บริการเครือข่ายส่งสัญญาณผ่านระบบอินเทอร์เน็ตที่มีประสิทธิภาพสูง บริการอื่น ๆ ในอัตราพิเศษ เป็นต้น เพื่อให้ผู้ประกอบการเลือกใช้บริการเครือข่ายสัญญาณที่มีคุณภาพ สามารถบริหารจัดการรถและใช้ประโยชน์จากระบบ GPS Tracking ได้อย่างเต็มประสิทธิภาพ ลดภาระค่าใช้จ่าย ซึ่งเป็นมิติสําคัญของการบริหารจัดการเชิงป้องกันด้วยระบบเฝ้าระวัง สร้างโครงข่ายการคมนาคมที่มีคุณภาพ และเพิ่มความปลอดภัยในการใช้รถใช้ถนน รวมถึงยกระดับมาตรฐานการให้บริการรถรับจ้างสาธารณะ เพื่อให้ประชาชนมั่นใจในคุณภาพการให้บริการที่ดีและเชื่อมั่นในความปลอดภัย ตามโครงการ TAXI OK และ TAXI VIP ที่กําลังจะเกิดขึ้นในเร็ว ๆ นี้
ทั้งนี้ ขบ. ได้ร่วมมือกับ CAT พัฒนาระบบตรวจสอบด้วยเทคโนโลยีพิกัดดาวเทียม ซึ่งจะเชื่อมโยงข้อมูลกับหน่วยงานภาครัฐและเอกชนที่เกี่ยวข้องทั้งหมด และร่วมกันพัฒนาบุคลากรของทั้งสองหน่วยงานให้เกิดความเชี่ยวชาญเฉพาะด้านอย่างต่อเนื่อง รวมถึงการนําบริการที่หลากหลายมาร่วมสนับสนุนภารกิจของ ขบ. ถือเป็นการบูรณาการยุทธศาสตร์เชิงรุกตามแนวนโยบายเศรษฐกิจดิจิทัล (Digital economy) ของรัฐบาล ที่มุ่งเน้นยกระดับการบริการสาธารณะสู่ทศวรรษหน้าอย่างมีศักยภาพ
รัฐบาลไทย-ข่าวทำเนียบรัฐบาล-กระทรวงเกษตรฯ คิกออฟฉีดวัคซีนสุนัขและแมวฟรีทั่วไทย
วันพฤหัสบดีที่ 14 มีนาคม 2562
กระทรวงเกษตรฯ คิกออฟฉีดวัคซีนสุนัขและแมวฟรีทั่วไทย
กระทรวงเกษตรฯ คิกออฟฉีดวัคซีนสุนัขและแมวฟรีทั่วไทย ย้ําปี 2563 ต้องปลอดโรคพิษสุนัขบ้า
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานพิธีเปิดโครงการความร่วมมือการรณรงค์ป้องกันพิษสุนัขบ้า ปีงบประมาณ 2562 ณ ศูนย์ราชการกรมปศุสัตว์ จังหวัดปทุมธานี ว่า กระทรวงเกษตรและสหกรณ์ โดยกรมปศุสัตว์ จัดโครงการความร่วมมือการรณรงค์ป้องกันโรคพิษสุนัขบ้า ปีงบประมาณ 2562 ภายใต้โครงการสัตว์ปลอดโรค คนปลอดภัย จากโรคพิษสุนัขบ้า ตามพระปณิธานศาสตราจารย์ ดร.สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี ระหว่างวันที่ 1 มีนาคม – 30 มิถุนายน 2562 เป็นระยะเวลา 4 เดือน และมีการคิกออฟรณรงค์ป้องกันโรคพิษสุนัขบ้าทั่วประเทศพร้อมกันในวันนี้ โดยมีกิจกรรมฉีดวัคซีน ผ่าตัดทําหมัน และจัดแสดงนิทรรศการให้ความรู้เรื่องโรคพิษสุนัขบ้าโดยไม่คิดค่าใช้จ่ายใด ๆ ทั้งสิ้น ทั้งนี้ ประชาชนสามารถขอรับบริการต่าง ๆ ผ่านทางเจ้าหน้าที่สํานักงานปศุสัตว์อําเภอ สํานักงานปศุสัตว์จังหวัด และองค์กรปกครองส่วนท้องถิ่นใกล้บ้าน
กระทรวงเกษตรฯ ร่วมกับทุกภาคส่วนในการดําเนินงาน มีเป้าหมายภายในปี 2563 ต้องไม่พบโรคทั้งในคนและในสัตว์ ซึ่งวางแนวทางเรื่องการกระจายวัคซีนลงไปในพื้นที่อย่างทั่วถึงเป็นหลัก โดยบูรณาการบริหารจัดการวัคซีนร่วมกันระหว่างสํานักงานคณะกรรมการอาหารและยา กรมปศุสัตว์ กรมส่งเสริมการปกครองท้องถิ่น และภาคเอกชน และในปีนี้มีการนําเข้าวัคซีนจํานวน 14.9 ล้านโด๊ส ซึ่งเพียงพอต่อความต้องการและกระจายทั่วถึงทุกพื้นที่ นอกจากนี้ ได้ทําการศึกษาวิจัยและพัฒนาการผลิตวัคซีนภายในประเทศ เพื่อป้องกันปัญหาวัคซีนขาดแคลน สร้างความมั่นคงด้านวัคซีน โดยได้เริ่มตั้งศูนย์ผลิตวัคซีนร่วมกับสถาบันการศึกษาและหน่วยงานที่เกี่ยวข้องที่จังหวัดนครราชสีมา เริ่มดําเนินงานแล้วเป็นเวลา 1 ปี จากแผนการดําเนินงาน 3 ปี คาดว่าไม่เกินปี 2564 จะมีวัคซีนป้องกันโรคพิษสุนัขบ้าที่ผลิตภายในประเทศกระจายสู่ภูมิภาคอย่างทั่วถึงและมีราคาถูกกว่าการนําเข้าจากต่างประเทศ ส่วนคุณภาพของวัคซีนนั้น มีการตรวจสอบคุณภาพวัคซีนในภาคสนาม ภายหลังการฉีดวัคซีนโดยคณะสัตวแพทยศาสตร์ มหาวิทยาลัยมหิดล พบว่า วัคซีนมีคุณภาพสามารถสร้างภูมิคุ้มกันโรคได้สําหรับ ร่าง พ.ร.บ.ป้องกันการทารุณกรรมและการจัดสวัสดิภาพสัตว์ (ฉบับที่ ...) พ.ศ. ... ในส่วนที่เกี่ยวกับค่าธรรมเนียมการขึ้นทะเบียนสัตว์เลี้ยง ขณะนี้อยู่ระหว่างพิจารณาค่าธรรมเนียมการขึ้นทะเบียนให้เหมาะสมกับสภาพเศรษฐกิจ
“ขอให้ประชาชนขอรับบริการต่าง ๆ ผ่านทางเจ้าหน้าที่สํานักงานปศุสัตว์อําเภอ สํานักงานปศุสัตว์จังหวัด และองค์กรปกครองส่วนท้องถิ่นใกล้บ้าน และขอความร่วมมือประชาชนผู้เลี้ยงสัตว์ให้เฝ้าระวัง หากพบสุนัข-แมว มีอาการน่าสงสัย ป่วยหรือตายด้วยโรคพิษสุนัขบ้า ให้รีบแจ้งเจ้าหน้าที่ปศุสัตว์ในพื้นที่ อาสาปศุสัตว์ กํานัน ผู้ใหญ่บ้าน องค์การบริหารส่วนตําบลในพื้นที่ หรือแจ้งสายด่วนของกรมปศุสัตว์ 063-225-6888 หรือผ่านแอพพลิเคชัน DLD 4.0 “แจ้งการเกิดโรคระบาด” เพื่อให้การช่วยเหลือประชาชนผู้เลี้ยงสัตว์ได้ทันท่วงที ทั้งนี้ หากท่านให้ความร่วมมือและปฏิบัติตามคําแนะนําของเจ้าหน้าที่ปศุสัตว์ ในการป้องกันและควบคุมการเกิดโรคอย่างเคร่งครัด สัตว์เลี้ยงของท่านจะปลอดจากโรคพิษสุนัขบ้า และขอให้ระลึกไว้เสมอว่า “รัก-เลี้ยง-รับผิดชอบ” พาสุนัข-แมว ไปฉีดวัคซีนป้องกันโรคทุกปี” นายกฤษฎา กล่าว.
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เป็นประธานงานแถลงข่าวความร่วมมือสู่การพิสูจน์และยืนยันตัวตนดิจิทัลของประเทศไทย (We are ready for Thailand Digital ID)
วันศุกร์ที่ 15 พฤศจิกายน 2562
ปลัดกระทรวงดิจิทัลฯ เป็นประธานงานแถลงข่าวความร่วมมือสู่การพิสูจน์และยืนยันตัวตนดิจิทัลของประเทศไทย (We are ready for Thailand Digital ID)
ปลัดกระทรวงดิจิทัลฯ เป็นประธานงานแถลงข่าวความร่วมมือสู่การพิสูจน์และยืนยันตัวตนดิจิทัลของประเทศไทย (We are ready for Thailand Digital ID)
วันที่ 14 พฤศจิกายน 2562 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ได้ให้เกียรติเป็นประธานในงานแถลงข่าวของสํานักงานพัฒนาธุรกรรมทางอิเล็กทรอนิกส์ (สพธอ. หรือ ETDA) ซึ่งเป็นหน่วยงานในสังกัดกระทรวงดิจิทัลเพื่อเศรษฐกิจและสังคม โดยการจัดงานในครั้งนี้เป็นการแสดงความร่วมมือสู่การพิสูจน์และยืนยันตัวตนดิจิทัลของประเทศไทย ภายใต้ชื่องาน “We are ready for Thailand Digital ID” ระหว่าง สพธอ. กับ กลุ่มธนาคารนําร่องกลุ่มบริษัทหลักทรัพย์ บริษัทหลักทรัพย์จัดการลงทุน บริษัทประกันชีวิต บริษัทข้อมูลเครดิตแห่งชาติ จํากัด สํานักงาน ก.ล.ต. ตลาดหลักทรัพย์แห่งประเทศไทย และ บริษัท เนชั่นแนลดิจิทัลไอดี จํากัด (NDID) ณ สํานักงานพัฒนาธุรกรรมทางอิเล็กทรอนิกส์ ชั้น 15 อาคารเดอะไนน์ ทาวเวอร์ แกรนด์ พระรามเก้า อาคารบี ถนนพระรามเก้า เขตห้วยขวาง กรุงเทพมหานคร
**********************
รัฐบาลไทย-ข่าวทำเนียบรัฐบาล-กระทรวงการคลัง เปิดรับเรื่องราวร้องทุกข์ บริเวณลานอเนกประสงค์ กรมประชาสัมพันธ์ [กระทรวงการคลัง]
วันพฤหัสบดีที่ 7 พฤษภาคม 2563
กระทรวงการคลัง เปิดรับเรื่องราวร้องทุกข์ บริเวณลานอเนกประสงค์ กรมประชาสัมพันธ์ [กระทรวงการคลัง]
กระทรวงการคลัง เปิดรับเรื่องราวร้องทุกข์ บริเวณลานอเนกประสงค์ กรมประชาสัมพันธ์
นายธนกร วังบุญคงชนะ เลขานุการรัฐมนตรีว่าการกระทรวงการคลัง พร้อมด้วยผู้บริหาร และเจ้าหน้าที่ในสังกัดกระทรวงการคลัง คอยให้คําแนะนําปรึกษาพร้อมรับเรื่องร้องเรียน รวมถึงช่วยแก้ปัญหาให้กับประชาชนเบื้องต้น กรณีการขอรับเงินเยียวยา 5,000 บาท และร่วมแจกอาหารและน้ําดื่ม ณ ลานอเนกประสงค์ กรมประชาสัมพันธ์ ซอยอารีย์สัมพันธ์ ถนนพระราม 6 เมื่อวันที่ 7 พฤษภาคม 2563 ทั้งนี้จะมีการเปิดให้บริการดังกล่าวเฉพาะในวันเวลาราชการจนถึงวันที่ 15 พฤษภาคม 2563
รัฐบาลไทย-ข่าวทำเนียบรัฐบาล-ทส. จัดกิจกรรมทำบุญตักบาตร ถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช และสมเด็จพระเจ้าอยู่หัวมหาวชิราลงกรณบดินทรเทพยวรางกูร เนื่องในวันขึ้นปีใหม่ พุทธศักราช 2560
วันพฤหัสบดีที่ 5 มกราคม 2560
ทส. จัดกิจกรรมทําบุญตักบาตร ถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช และสมเด็จพระเจ้าอยู่หัวมหาวชิราลงกรณบดินทรเทพยวรางกูร เนื่องในวันขึ้นปีใหม่ พุทธศักราช 2560
กระทรวงทรัพยากรธรรมชาติและสิ่งแวดล้อม จัดกิจกรรมทําบุญตักบาตร ถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช และสมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในวันปีใหม่ พุทธศักราช 2560
กระทรวงทรัพยากรธรรมชาติและสิ่งแวดล้อม จัดกิจกรรมทําบุญตักบาตร ถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช และสมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในวันปีใหม่ พุทธศักราช 2560 โดยในเช้าวันนี้ (5 มกราคม 2559) เวลา 07.00 น. พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม นําข้าราชการ พนักงาน เจ้าหน้าที่ในสังกัดกระทรวงฯ กว่า 300 คน ร่วมทําบุญตักบาตรพระภิกษุสงฆ์ จากวัดมหาธาตุยุวราชรังสฤษฎิ์ และวัดแก้วฟ้าจุฬามณี รวมจํานวน 89 รูป นอกจากนี้ภายในงาน รัฐมนตรีว่าการกระทรวงทรัพยากรธรรมชาติและสิ่งแวดล้อม ได้ถวายสักการะพระบรมฉายาลักษณ์พระบาทสมเด็จพระปรมินทรมหาภูมิพลอดุลยเดช และ ถวายความเคารพพระบรมฉายาลักษณ์สมเด็จพระเจ้าอยู่หัวมหาวชิราลงกรณ บดินทรเทพยวรางกูร ตลอดจนกล่าวอวยพรปีใหม่ ในโอกาสนี้ด้วย